Document ID: 32003R0227

Κανονισμός (ΕΚ) αριθ. 227/2003 της Επιτροπής
της 5ης Φεβρουαρίου 2003
για τη διόρθωση του κανονισμού (ΕΚ) αριθ. 214/2003 για αποκατάσταση του προτιμησιακού δασμού κατά την εισαγωγή μονοανθών γαρίφαλων (standard) καταγωγής Δυτικής Όχθης και Λωρίδας της Γάζας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Ένωσης,
τον κανονισμό (ΕΟΚ) αριθ. 4088/87 του Συμβουλίου, της 21ης Δεκεμβρίου 1987, για τον καθορισμό των όρων εφαρμογής των προτιμησιακών δασμών κατά την εισαγωγή ορισμένων προϊόντων ανθοκομίας καταγωγής Ισραήλ, Ιορδανίας, Μαρόκου, Κύπρου, Δυτικής Όχθης και Λωρίδας της Γάζας(1), όπως τροποποιήθηκε τελευταία από τον κανονισμό (ΕΚ) αριθ. 1300/97(2), και ιδίως το άρθρο 5 παράγραφος 2 στοιχείο β),
Εκτιμώντας τα ακόλουθα:
(1) Ο κανονισμός (ΕΚ) αριθ. 214/2003 της Επιτροπής(3) στοχεύει να καταργήσει τον κανονισμό (ΕΚ) αριθ. 24/2003 της Επιτροπής, της 6ης Ιανουαρίου 2003, για αναστολή του προτιμησιακού δασμού και επαναφορά του δασμού του κοινού δασμολογίου κατά την εισαγωγή πολυανθών γαρίφαλων (spray) καταγωγής Δυτικής Όχθης και Λωρίδας της Γάζας(4) και να επαναφέρει τον προτιμησιακό δασμό κατά την εισαγωγή των πολυανθών γαρίφαλλων (spray) καταγωγής Δυτικής Όχθης και Λωρίδας της Γάζας.
(2) Στον τίτλο καθώς και στη διάταξη και τις αιτιολογικές σκέψεις του κανονισμού (ΕΚ) αριθ. 214/2003, έχει υπάρξει λάθος εφόσον γίνεται αναφορά στα "μονοανθή γαρίφαλα (standard)" αντί στα "πολυανθή γαρίφαλα (spray)". Πρέπει, συνεπώς, να διορθωθεί ο κανονισμός (ΕΚ) αριθ. 214/2003, με αναδρομική ισχύ σε σχέση με την εισαγωγή πολυανθών γαρίφαλων (spray) καταγωγής Δυτικής Όχθης και Λωρίδας της Γάζας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 214/2003 διορθώνεται ως εξής:
1. Στον τίτλο και στις αιτιολογικές σκέψεις 5 και 6, οι λέξεις "μονοανθών γαρίφαλων (standard)" αντικαθίστανται από τις λέξεις "πολυανθών γαρίφαλων (spray)".
2. Στο άρθρο 1 παράγραφος 1, οι λέξεις "μονοανθών γαρίφαλων (standard)" αντικαθίστανται από τις λέξεις, "πολυανθών γαρίφαλων (spray)".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται, για τις εισαγωγές πολυανθών γαρίφαλων (spray), από τις 4 Φεβρουαρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Φεβρουαρίου 2003.

Labels: 3
18
6